CELEX: 62012TN0067
Language: bg
Date: 2012-02-10 00:00:00
Title: Дело T-67/12: Жалба, подадена на 10 февруари 2012 г. — Sina Bank/Съвет

14.4.2012   
            
            
               BG
            
            
               Официален вестник на Европейския съюз
            
            
               C 109/25
            
         Жалба, подадена на 10 февруари 2012 г. — Sina Bank/Съвет
   (Дело T-67/12)
   2012/C 109/53
   Език на производството: английски
   
      Страни
   
   
      Жалбоподател: Sina Bank (Техеран, Иран) (представители: B. Mettetal и C. Wucher-North, lawyers)
   
      Ответник: Съвет на Европейския съюз
   
      Искания на жалбоподателя
   
   Жалбоподателят моли Общия съд:
   
               —
            
            
               да отмени точка 8 от таблица Б от приложение VIII към Регламент (ЕС) № 961/2010, изменен както е посочено в приложението към Регламент за изпълнение № 1245/2011 на Съвета (1), доколкото се отнася до жалбоподателя,
            
         
               —
            
            
               да отмени точка 8 от таблица Б в приложение II към Решение 2010/413/ОВППС на Съвета, изменен както е посочено в приложението към Решение 783/2011/ОВППС на Съвета (2), доколкото се отнася до жалбоподателя,
            
         
               —
            
            
               да отмени член 16, параграф 2 от Регламент (ЕС) № 961/2010, изпълнен с Регламент № 1245/2011, доколкото се отнася до жалбоподателя,
            
         
               —
            
            
               да отмени член 19, параграф 1, буква б) от Решение 2010/413/ОВППС, изменено с Решение 783/2011/ОВППС, доколкото се отнася до жалбоподателя,
            
         
               —
            
            
               да отмени решението на Съвета, което се съдържа в писмо от 5 декември 2011 г., и
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   Жалбоподателят изтъква четири правни основания в подкрепа на жалбата си.
   
               1.
            
            
               Първото правно основание е изведено от твърдението, че жалбоподателят не е свързан с интересите на „Daftar“ и не допринася за финансирането на т. нар. стратегически интереси на „режима“, нито на неговата твърдяна ядрена програма. Поради това материалноправните критерии за включване в списъците по Решение 2010/413/ОВППС, изменено с Решение 783/2011/ОВППС, с което Съветът оставя включено името на жалбоподателя в тези списъци, не са изпълнени по отношение на жалбоподателя, така че Съветът е допуснал явна грешка в преценката дали тези критерии са изпълнени. Освен това Съветът не е приложил правилно релевантния критерий.
            
         
               2.
            
            
               Второто правно основание е изведено от твърдението, че включването на жалбоподателя в списъка нарушава основния принцип на равно третиране.
            
         
               3.
            
            
               Третото правно основание е изведено от твърдението, че като е оставил включено в списъка името на жалбоподателя, Съветът е нарушил задължението да изложи надлежни мотиви в Решение 2010/413/ОВППС, изменено с Решение 2011/783/ОВППС и изпълнено с Регламент № 1245/2011, по силата на което жалбоподателят продължава да фигурира в списъка. Съветът е нарушил и правото на защита и правото на ефективна съдебна защита.
            
         
               4.
            
            
               Четвъртото правно основание е изведено от твърдението, че включването на жалбоподателя в списъка нарушава неговото право на собственост и принципа на пропорционалност.
            
         
      (1)  Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент (ЕС) № 961/2010 относно ограничителни мерки срещу Иран (ОВ L 319, 2.12.2011 г., стр. 11)
   
      (2)  Решение 2011/783/ОВППС на Съвета от 1 декември 2011 година за изменение на Решение 2010/413/ОВППС относно ограничителни мерки срещу Иран (ОВ L 319, 2.12.2011 г., стр. 71)